وزارت خزانہ
21 سے 23 مارچ 2023 تک راجستھان کے اُدے پور میں ایس ایف ڈبلیو جی کی دوسری میٹنگ
90 سے زائد مندوبین 2023 کے ایکشن پلان پر تبادلہ خیال کرنے اور ترجیحی شعبوں پر اتفاق کرنے کے لیے یکجا ہوں گے
جی 20 سسٹین ایبل فنانس ورکنگ گروپ  کی دوسری میٹنگ جی 20 بھارت کی صدارت میں 21 سے 23 مارچ 2023 کو راجستھان کے ادے پور میں ہونے والی ہے۔ ادے پور میں ہونے والی تین روزہ میٹنگ کے دوران، مختلف ممالک کے 90 سے زیادہ مندوبین، جو جی 20 کے رکن ہیں اور ساتھ ہی ساتھ بین الاقوامی تنظیموں نے جنہیں بھارت نے بطور صدر مدعو کیا ہے، سال 2023 کے ایکشن پلان پر تبادلہ خیال کیا اور ترجیحی علاقوں پر تفصیلی بات چیت کریں گے۔
جی 20 سسٹین ایبل فنانس ورکنگ گروپ  کا پہلا اجلاس 2 سے 3 فروری 2023 کو گوہاٹی، آسام میں منعقد ہوا، جہاں اراکین نے سال 2023 میں ایس ایف ڈبلیو جی ایکشن پلان کے لیے وسیع حمایت اور تعاون کا اظہار کیا۔
جی -20 سسٹین ایبل فنانس ورکنگ گروپ کا دوسرا اجلاس جس میں تین ترجیحی شعبوں کے حوالے سے پچھلی میٹنگوں کے اہم نکات پر بات چیت کو آگے بڑھایا جائے گا، یعنی
- موسمیاتی مالیات کے لیے بروقت اور مناسب وسائل کو متحرک کرنے کا طریقہ کار؛
- پائیدار ترقی کے مقاصد کے لیے مالیات کا مؤثر طریقے سے انتظام کرنا؛ اور
- iii. پائیدار ترقی کی جانب مالی اعانت کے لیے ماحولیاتی نظام کی صلاحیت سازی پر دوبارہ غور کرنے کا امکان ہے۔
میٹنگ کے دوران دو ورکشاپس کا منصوبہ بنایا گیا ہے۔
- پائیدار سرمایہ کاری کی حمایت اور قیمتوں کے تعین کی پالیسی کی افادیت پر جی -20 ورکشاپ
- پائیدار ترقی کے مقاصد کے لیے موثر فنانسنگ پر جی 20 ورکشاپ۔
توقع کی جاتی ہے کہ ان ورکشاپس سے متعلقہ موضوعات پر تفصیلی بات چیت اور ماہرین کے خیالات، تجربات اور تکنیکی معلومات کے تبادلے میں مدد ملے گی۔
21 مارچ 2023 کو منعقد ہونے والی پائیدار سرمایہ کاری کی حمایت کرنے کے لیے نان پرائسنگ پالیسی لیورز پر جی 20 ورکشاپ ، اس ورکشاپ میں قومی حالات کو مدنظر رکھتے ہوئے کاربن کے اخراج میں کمی لانے کے نظام کو فعال کرنے میں نان پرائسنگ پالیسی لیورز کی نوعیت کو بہتر طور پر سمجھنے پر توجہ مرکوز کی جائے گی۔ دوسری جانب، پائیدار ترقی کے اہداف کے لیے مالیات کو فعال کرنے کے بارے میں جی 20 ورکشاپ 22 مارچ 2023 کو منعقد کی جائے گی تاکہ جی 20 اراکین کے درمیان بہتر تفہیم پیدا کی جا سکے اور ایس ڈی جیز کے لیے بہتر فنانسنگ کے مقصد سے پالیسی اور دیگر سفارشات کو مستحکم بنایا جا سکے۔
دوسرے جی 20 سسٹین ایبل فائنانس ورکنگ گروپ کی پیش کش کے طور پر، بھارت کی جی 20 صدارت کے بارے میں بیداری پیدا لانے کے لیے 18 سے 23 مارچ 2023 تک ادے پور میں مختلف ’جن بھاگداری‘ پروگرام منعقد کیے جا رہے ہیں۔ ان تقریبات میں ایم ایس ایم ای انٹرپرینیورز کے لیے ٹاؤن ہال میٹ، پائیدار ترقی کے نشانوں کے مالی فرق کو پورا کرنے پر سیمینار: آئی آئی ایم ادے پور میں مائیکرو فنانس کا کردار، ’گرین فنانس - ایک راستہ آگے‘ پر کانفرنس، ڈیجیٹل بینکنگ ایجوکیشن پروگرام، سائبر صفائی اور سائبر پر سیشن شامل ہیں۔ سکیورٹی، جی 20 مالی خواندگی واکاتھون، مالی خواندگی کیمپ، سکے/نوٹ ایکسچینج میلہ اور آر بی آئی محتسب کے دفتر  ، جے پور کے ذریعہ آگاہی پروگرام۔
20 مارچ 2023 کو ’’ماحولیاتی بجٹ ٹیگنگ  پر تجربہ شیئر کرنا‘‘ پر ایس ایف ڈبلیو جی کی دوسری میٹنگ سے پہلے ایک گھریلو سہولت کار تقریب کا بھی اہتمام کیا جا رہا ہے۔ ورکشاپ میں ان سرگرمیوں کی بہتر نگرانی کے مقصد سے آب و ہوا سے متعلق اخراجات کو ٹیگ کرنے میں بین الاقوامی اور گھریلو اقدامات پر تبادلہ خیال کیا جائے گا۔ اس تقریب کی صدارت مالیاتی سکریٹری، حکومت ہند کریں گے، اور اس میں بین الاقوامی ماہرین اور ریاستی/ مرکزی حکومت کے اہلکار شرکت کریں گے۔
مندوبین ادے پور کی مالا مال ثقافت اور ورثے کا تجربہ خصوصی طور پر بنائے گئے سیاحتی مقامات، ثقافتی پروگراموں اور مقامی کھانوں کے ذریعے کریں گے۔
---۔۔۔
ش ح ۔ اس ۔ ت ح
U – 3011
(Visitor Counter : 96